《同陈游戎观海》
明代·冯执中

出没楼船耀碧空，携尊鼓棹乘长风。秦皇台筑三山外，汉使槎开万顷中。

蜃气初浮云似墨，珠光遥映月如弓。相逢正值升平日，牡蛎墩前赏兴同。

作者简介：冯执中，字允甫。东安人，恩平籍。陈璘之婿。明神宗万历二十二年(一五九四)举人。二十六年官山东利津知县，值岁饥，捐俸煮粥散金钱以赈济穷民；又以士子多贫寒，创置学田三十馀亩，为诸生赡养之资，士民多颂其德。在任间，曾修纂邑志。清康熙《利津县新志》卷七有传。